Samlingsstund for barn

I sosiale medier

Vi besøker påfugler i Kroken i Drangedal.

Kirkens tro og tradisjon: Bønn.    
  
  
Elementer i samlingsstunden

1. Presentasjon av deg og seerne.
2. Vi besøker Kroken hvor de har påfugler og lærer fakta om påfugler
3. Eksperiment: Det er best når alle får være med!
4. Sang: Du er du og du duger
5. Bønn

# Mål for samlingene

* Barna skal få en opplevelse av å være sammen.
* De skal få be.
* Barna skal få reflektere rundt det kristne fellesskapet

# Du trenger

* Noe å filme med
* Påfugler
* Til eksperiment: To tykke bøker, en pakke spagetti
* Sang og bønn

Manus til hele 25. samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)  
I dag er vi på et huskestativ.   
- Matilda du er så mye flinkere enn meg til å huske.   
- Men mamma, du kan så mange andre ting. For eksempel kan du kjøre bil.

- Stemmer, vi kan jo forskjellige ting.

# 2. Vi besøker Kroken hvor de har påfugler

Fakta om påfugler:   
- De er nasjonalfugl i India. Der kalles de for «slange-dreper».   
- Vi ser forskjell på hann og hunn. Hannen er sterkere farger på fjærene. I vår hadde påfugl-hannen veldig store og flotte fjær. Da skulle han nemlig lokke til seg hunnen til parring. Etter det datt fjærene litt av, men nå er de i ferd med å vokse ut igjen.

- Påfuglen er så fin. Men den kan ikke fly like høyt som ørna, den kan ikke se like godt om natta som ugla, og den kan heller ikke fly like raskt som en kolibri. Men påfuglen er nydelig akkurat slik som den er. Det er litt slik som da vi var på huskestativet i begynnelsen: Vi er forskjellige og vi kan forskjellige ting. Og det er fint.

# 3. Eksperiment

Du trenger: To tykke bøker og en pakke spagetti.   
Slik gjør du: Kan vi gå på spagetti?   
Vi må teste. Legg noen få spagetti mellom bøkene og la barna trø oppå.   
Det går ikke!   
Men hva om vi legger ut masse spagetti?   
Nå går det an å stå på den!   
Det er som med påfuglen. Den kan ikke akkurat det samme som de andre fuglene, men påfuglen må ikke bytte med noen andre. For den er så flott akkurat som den er.   
Gud har skapt oss forskjellige. Og det blir best når alle får være med og være akkurat den de er. Vi er sterkere og bedre når vi er mange.

# 4. Sang: Du er du og du duger

Du er du og du duger.   
Du er du og du duger.

Du er du og du duger.  
Og du passer perfekt i Guds plan.   
  
Glad som en lerke, sint som en veps.   
Eller midt imellom.

Du er du og du duger...  
  
Tynn som en fyrstikk, rund som en ball.   
Eller midt imellom.

Du er du og du duger...  
  
Rask som en røyskatt, treg som en snegle.   
Eller midt imellom.   
  
Du er du og du duger...

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg  
Og du er glad i meg

# 